b'\n_START_ARTICLE_\nChallenger\n_START_SECTION_\nOnnettomuuden syy\n_START_PARAGRAPH_\nAvaruussukkulan onnettomuuden syyksi paljastui asetetun onnettomuustutkintalautakunnan tutkimuksissa apuraketin o-rengastiivisteen pett\xc3\xa4minen. Laukaisua edelt\xc3\xa4neen y\xc3\xb6n pakkasesta johtuen tiiviste oli menett\xc3\xa4nyt kimmoisuuttaan ja raketin polttoaine p\xc3\xa4\xc3\xa4si virtaamaan tiivisteen v\xc3\xa4list\xc3\xa4 aiheuttaen onnettomuuden._NEWLINE_Columbia oli toinen kahdesta lennolla tuhoutuneesta avaruussukkulasta. Onnettomuuden j\xc3\xa4lkeen ker\xc3\xa4tyt Challengerin osat on siirretty Cape Canaveraliin k\xc3\xa4yt\xc3\xb6st\xc3\xa4 poistettuihin ohjussiiloihin. Ajoittain Challengerin osia huuhtoutuu Floridan rannikolle, mist\xc3\xa4 ne siirret\xc3\xa4\xc3\xa4n ohjussiiloihin._NEWLINE_Challenger rakennettiin testialustana k\xc3\xa4ytetyn STA-099:n rungolle kun havaittiin ett\xc3\xa4 se oli halvempaa kuin muuntaa avaruussukkula Enterprise (OV-101) lentokelpoiseksi. Alun perin Challengeria ei tarkoitettu laukaistavaksi avaruuteen.'